Liturgie Fryske tsjinst Doarpstsjerke Surhuisterveen, snein 28 jannewaris 2024

Liet foarôf: 216   
1.Dit is in moarntiid als oait de earste.  
’t Liet fan ’t klyster makket God grut.  
Tank foar it sjongen, tank foar de moarntiid,  
beide úntspringe nij oan it wurd.

2. Dauw’oer de ierde, sinne fan boppen,  
hearlike hôftún, rook van alear.  
Tank foar de beammen, blommen en fruchten,  
al wa’t hjier omrint, moetet de Hear.

3.Dei fan myn libben, ljocht foar myn eagen,  
ljocht dat al fonkel’ dêr ’t Eden lei.  
Priizgj’ yn ‘e moarntiid God foar syn skepping,  
priizgje bliermoedich syn nije dei.

Wurd fan wolkom en ôfkundigingen

Yntochtsliet: 100: 1, 2 en 3

1.Kom, ierde, sjong foar God de Hear!  
Doch wat Hy wol en hâldt dy klear  
om, bliid yn Him dy’t oer dy giet,  
syn lof te sjongen yn dyn liet.

2.De Hear is God. Hy naam ús oan.  
Hy hat ús makk’ en yn é moarn  
ropt Hy syn keppel leafdefol  
net ’t fjild dêr ’t Hy har weidzje wol.

3.O sjong in liet mei mûl’ en hert.  
Gods poarten binn’ al iepenset:  
rop dan Gods namme foar syn troan  
mei lof en dank yn earbied oan.

Stil gebed  
Moedjouwing en groet

Oanslutend sjonge we fers 4 van liet 100

4.Kom yn, kom yn: de Hear ferseit  
in oerfloed fan woldiedichheid.  
Syn heil is ivich, elk geslacht  
wit fan syn trou en ken syn macht.

Sjonge gesang 95

1.No bidde wy mei djipp’ earbiedenis  
ta Him dy’t Heit oer de geslachten is,  
fan wat op ierd’ en yn ‘e himel is,  
dat ús de krêften groeie,  
dat troch de Geast syn jeften yn ús floeie  
en wy yn Kristus’ mienskip bliuw’ en bloeie;  
ta Him en ta elkoar yn leafd’ ûntgloeie,  
dy’t fêst bewoartle is.

2.Hoe sille wy mei al Gods hillgen dan  
ús ynjaan yn Gods wûnderhearlyk plan  
en hicht’ en djipte, langt en breedte fan  
dit godlik heil bemjitte;  
dat wy Gods ûnbegryplik heimnis witte  
en sa de wiere kennisse besitte,  
wêrtroch wy ús yn leafde liede litte  
ta in folwoeksen man.

3.Him, no, dy’t yn ús wurket en ús liedt,  
dy’t fierder as ús ynlikst bidden giet  
en heger as it skerpst ferstân ferstiet,  
wês hearlikheid en eare  
yn de gemeente, dy’t Hem ken as Heare,  
alle geslachten dy’t har ta Him keare;  
troch Kristus dy’t oan ’t krúshout triomfeare,  
ús lofsang en ús liet.

Gebed

Leefregel

Sjonge Liet 19: 3 en 4

3.Sa is de wet fan God foar ús in rike skat,  
dy jout ús hâld en kear;  
wa’t freget om de wei, dielt hja de wiisheid mei,  
de rjochte’ en reine lear.  
’t Wurd fan de Hear is rjocht, wa’t syn geboaden docht  
sil him ferbliidzje kinne  
en wa’t yn tsjusternis de paden bjuster is,  
kin hjir ’t ljocht wer winne.

4.By ’t tsjinjen fan e Hear, wurdt sels de dize klear,  
wat smoarch wie, skjin en rein.  
Troch ’t foarskrift dat Hy jout, wurdt lok en leafde bout  
en ’t kwead’ oan bannen lein.  
Syn rjochten binn’ gjin lêst, mar bringe fred’ en rêst,  
dy’t mear as goud ferrykje  
hja jouwe heech geniet, gjin hunning is sa swiet  
of kin dy oait belykje.

Bibellêzing: Lucas 10: 25- 37 ( NBV)

Sjonge Liet 314

1.Om jo wurd te hearren, Hear,  
binn’ wy yn jo hûs fergearre.  
Stjoer ús tinzen en begear  
sá dat wy jo boadskip hearre  
en dat wy mei hert en sinnen  
yn ‘e geast al by Jo binne.

2.Al ús witten en ferstân  
is fan tsjusterens omwuolle  
as jo Geast de nacht net bant,  
ús net mei jo ljocht ferfollet.  
’t Goede dwaan en ’t goede tinke,  
kinn’ allinne Jo ús skinke.

3.Glâns en gloarje, ljocht út ljocht,  
Soan fan God en iennichtsberne,  
lit ús hert, op Jo betocht,  
iepenstean om Jo te kennen.  
Jou dat wy Jo ûnbefongen  
alle lof en ear tasjonge.

Preek

Sjonge Gesang 50: 5 en 7

5.Bewarje my, dat ‘k om ‘e nocht  
jo hillich wurd net hearre mocht;  
dat it net falt op stiennen hurd,  
of op ‘e dyk fertrape wurdt  
en yn ‘e stiksels net ferstikt,  
gjin fûgel ’t út ‘e fuorgen pikt.

7.Is lyts myn leauwen, swak myn died,  
jou ’t groed’ allyk in mosterdsied.  
Jou dat ik fyn, dan wurd ik ryk,  
de pearel van jo keninkryk,  
de skat yn d’ikker, dy’t op ierd  
elk’ oare skat te boppe giet.

Gebeden, ôfsluten mei Liet 117 ut Hertslach God fan fier en hein ús Heit ( it ús Heit yn in beriming van Eppie Dam mei in meldij fan Hindrik van der Meer

1.God fan fier en hein ús Heit,  
dat wy hilligje jo namme,  
ûnder ús sa faak ûntwijd,  
troch jo eigen bern beskamme.

2.Bûch de folken nei jo wet,  
lit jo ryk op ierde komme.  
Byn jo wil ús op it hert  
en wy sykhelje ferromme.

3.Jou ús hjoed ús deistich brea  
en ferjou wat wy misdiene,  
sa't ek wy ferjûn ha, Hear,  
al dy't skuldich foar ús stiene.

4.Lit oer ús gjin neare nacht,  
lied ús net yn blyn begearen.  
Binne wy yn duvels macht,  
Hear, ferlos ús fan 'e kweade.

5.God fan fier en hein ús Heit,  
wûnder heimnis is jo namme,  
grut yn krêft en hearlikheid,  
oant yn alle tiden. Amen

Collecten

Sjonge Slotliet: 416

1.Hear, wês mei ús oant in oare kear,  
wol oant wersjen oer ús weitsje,  
lit gjin kwea ús rigen reitsje.  
Hear, wês mei ús oant in oare kear.

2. Hear, wês mei ús oant in oare kear,  
wol ús mei Jo wjukken hoedzje,  
stypje as de stoarmen woedzje.  
Hear, wês mei ús oant in oare kear.

3. Hear, wês mei ús oant in oare kear,  
wol de wegen foar ús sljochtsje,  
ús net nei ús sûnden rjochtsje.  
Hear, wês mei ús oant in oare kear.

4. Hear, wês mei ús oant in oare kear,  
as wy wurch en warleas binne,  
li tús dan troch Jo oerwinne.  
Hear, wês mei ús oant in oare kear.

Zegen,  
ôfslutend sjonge we ‘t Amen